Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 669

5. A TARTALOM KULCSELEMEI 5–6. évfolyam Legyen alkalmuk a tanulóknak arra, hogy – további ismereteket szerezzenek a helyi hagyományokról, lakóhelyük múltjáról, továbbá a környék, a lakóhely természeti értékeirõl, az azokat fenyegetõ veszélyekrõl és a megóvásukra tett erõfeszítésekrõl; – megismerjenek néhány mondát, elsõsorban a magyar történelembõl; – a történelmi múlt egy-egy térben és idõben határolt darabját mélységében tanulmányozzák (pl. a honfoglalók élete, Mátyás udvara); – egy-egy jelenség változását az idõben több korszakot átfogóan is tanulmányozzák (pl. a közlekedési eszközök fejlõdése, a higiénés szokások alakulása); – ismereteket szerezzenek a magyar állam és a magyar nép történetének fontosabb fordulópontjairól, megismerkedjenek a magyar történelem kiemelkedõ személyiségeivel; – ismereteket szerezzenek az európai történelem jelentõs állomásairól és legalább egy Európán kívüli civilizációról; – ismereteket szerezzenek arról, milyenek voltak az emberek hétköznapjai a különbözõ korokban és kultúrákban; – különbözõképpen értelmezzenek egyes történeteket a múltból aszerint, hogy melyik szereplõ nézõpontját fogadják el; – további ismereteket szerezzenek a magyar és nemzetiségi népszokásokról, a hagyományos életmódról; – ismerkedjenek a lakóhelyen élõ nemzeti és etnikai kisebbségek életével, kultúrájával, közös múltunkkal; – tájékozódjanak arról, hogyan élnek napjainkban az emberek – különösen a gyerekek – a világ különbözõ pontjain, különbözõ civilizációkban; – felkészültségüknek megfelelõ szinten kommunikációt folytassanak olyan témakörökrõl, mint az emberek közötti különbségek, a nemek közötti kapcsolatok, az egyén és a közösség viszonya, a gazdálkodás kérdései. 7–8. évfolyam Legyen alkalmuk a tanulóknak arra, hogy – további ismereteket szerezzenek a helyi hagyományokról, a lakóhely múltjáról, továbbá a környék, a lakóhely természeti értékeirõl, az azokat fenyegetõ veszélyekrõl és a megóvásukra tett erõfeszítésekrõl; – a történelmi múlt egy-egy térben és idõben körülhatárolt darabját mélységében elemezzék; – egy-egy jelenség változását az idõben több korszakot átfogóan is tanulmányozzák; – további ismereteket szerezzenek a magyar állam és a magyar nép történetének fontosabb fordulópontjairól, megismerkedjenek a magyar történelem jelentõs állomásaival és legalább egy Európán kívüli civilizációval; – ismereteket szerezzenek arról, hogy milyenek voltak az emberek hétköznapjai a különbözõ korokban és különbözõ kultúrákban; – ismereteket szerezzenek a politikai konfliktusokról (forradalmakról, háborúkról), különösen azok hétköznapi, emberi, erkölcsi vonatkozásairól; – különbözõképpen értelmezzenek egyes történeteket a múltból aszerint, hogy melyik szereplõ nézõpontját fogadják el; – ismerkedjenek a lakóhelyen élõ nemzeti és etnikai kisebbségek életével, kultúrájával, közös múltunkkal; – felkészültségüknek megfelelõ szinten kommunikációt folytassanak olyan témakörökrõl, mint az emberek közötti kapcsolatok, az egyén és közösség viszonya, a gazdálkodás kérdései, a demokrácia és az emberi jogok; – szembesüljenek a szabadság és a felelõsségemberi dimenzióival a magán- és a közélet különbözõ területein; – ismerkedjenek olyan köznapi és kiélezett élethelyzetekkel, konfliktusokkal, melyek rávilágítanak az erkölcsi értékminõségek és az emberi helytállás jelentõségére, illetve az azokkal kapcsolatos problémákra.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes